Man sterf tydens kaping | Maroela Media
"Die Town Hill-polisiestasie is ontbied na die man se huis in Chase Valley," het kol. Jay Naicker, 'n polisiewoordvoerder, gesê. "Die polisie en paramedici van Netcare 911 het die man, Clement Bongani Zondi, op sy grasperk binne sy erf aangetref. Hy is in die bors geskiet."
Paramedici het probeer om Zondi te stabiliseer, maar sy toestand het versleg en hy is op die toneel dood verklaar.
"Daar word vermoed dat Zondi, 'n taxibaas wat in die Sobantu-omgewing werksaam is, by sy huis aangekom het nadat hy by die gimnasium was. Hy is deur 'n verdagte oorval toe hy uit sy voertuig geklim het."
Volgens Naicker het die verdagte Zondi een keer in die bors geskiet en met sy Toyota Hilux-bakkie gevlug.